הנכם מוזמנים למפגש היסוד של "החוג הישראלי לדיון על סרטן בלוטת התריס" אשר יתקיים ביום א' ה-9.06.2013 משעה 14:00 במרכז רפואי תל אביב סוראסקי.
בעקבות הצלחתו של הכנס השנתי של האיגוד האנדוקרינולוגי בתחילת חודש אפריל, אשר שם דגש על היבטים שונים בטיפול בסרטן בלוטת התריס, אנו שמחים להודיע על מפגש היסוד של חוג דיון ארצי על מקרים בעיתיים של סרטן בלוטת התריס.
בין מגוון המושבים המרתקים שהיו בכנס, ה-meet-the-professor עם פרופ' ריצ'רד קלוס העצים עבור כל המשתתפים את הקושי שקיים לא פעם בבחירת הגישה הטיפולית המתאימה ביותר במקרים לא שגרתיים.
לא בכל מרכז קיים פורום לדיון בינמחלקתי על מקרים אלה, וגם אם קיים, טוב לשמוע דעותיהם של עמיתים ממקומות אחרים.
חוג הדיון נולד כדי למלא את התפקיד הזה, ולאפשר החלפת דעות במקרים הסבוכים, הכוונה היא להרחיב את החוג כך שיכלול לא רק אנדוקרינולוגים אלא גם את עמיתינו מהמקצועות הנושקים: כירורגית ראש צוואר, פתולוגיה, הדמיה, רפואה גרעינית ואונקולוגיה.
מפגש השקת החוג יתקיים ביום א' ה-9 ביוני במרכז רפואי תל אביב-סוראסקי, החל מהשעה 14:00.
הפורמאט המוצע למפגשים יכלול: התכנסות/כיבוד, הרצאה סקירה בת 20-30 דקות על נושא קונטרוברסיאלי בטיפול בסרטן בלוטת התריס, ולאחריה הצגת 3 מקרים בעיתיים. כל מקרה יקבל כ-15-20 דקות להצגה ובעקבותיה יתקיים דיון.
אני מודים לחברת ג'נזיים על שהסכימה לשמש ספונסורית ליסוד חוג זה.
החברים המעוניינים להציע מקרה מתבקשים לשלוח תקציר עם השאלות הנשאלות במייל לד"ר קרן תורגמן karent@tlvmc.gov.il, עד לתאריך 10.05.2013. תוך ימים בודדים תצא הודעה לשולחי המקרים הנבחרים על מנה שיוכלו להכין את מצגותיהם.